Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14389

8. A közzétett MLS fedésterületi szektorok határán és az azon kívüli területen történő üzemeltetések 8.1 Az arányos oldalszög útirány-vezetési szektor határértékek az alap adatszó 1- és 5-ben kerültek kisugárzásra. Ezek a határértékek nem az MLS megközelítési és hátsó irányszektora maximális repülhető szögeit jelzik, mivel azok általában néhány fokkal ezen határértékeken belül lesznek. Például a ±40 fokos arányos útirány-vezetési szektort biztosító megközelítési oldalszögeknél a repülhető MLS megközelítési oldalszögek egy ±3 fokos teljes iránysáv szélességgel körülbelül ±37 fokig terjednek ki. A hátsó irányszektorra a repülhető hátsó irányszektor szögek - teljes iránysáv szélességnél - az arányos útirány-vezetési szektor határértékein belül 6 fokkal lesznek. 8.2 Az alap MLS antenna tervezés eleve kizárja a fedésterületeken kívüli nem-kívánt jelek létrehozását. Bizonyos rendkívüli telepítési körülmények esetén, az MLS jelek reflektálódhatnak a közzétett fedésterületen kívüli területekre elégséges erősséggel ahhoz, hogy hibás útirány-vezetési tájékoztatást okozzanak a vevő részére. A jelenleg érvényben lévő eljárások szerint a telepítést végző hatóságnak kell meghatározni az üzemeltetési eljárásokat olyan további navigációs berendezések felhasználásával, amelyek a légijárművet a leszállító rendszer fedésterületén belülre hozzák, anélkül, hogy az érintett /a fenti/ területen áthaladna, vagy közzé tehet olyan tájékoztató anyagokat, amelyek figyelmeztetik a légijárművezetőket a körülményekre. Ezenkívül, az MLS jel formátum lehetővé teszi két olyan technika alkalmazását, ami tovább csökkenti a hibás zászló működés előfordulási valószínűséget. 8.2.1 Ha a nem-kívánt MLS jelek reflexiótól származnak, és az üzemeltetési feltételek lehetővé teszik, akkor a fedésterületi szektort be lehet állítani (növelve, vagy csökkentve) úgy is, hogy a vevőnél vagy a közvetlen jel lesz bármilyen reflexiónál nagyobb, vagy a visszaverő felületre nem jut sugárzás. Ezt a technikai megoldást nevezik fedésterület szabályozásnak. 8.2.2 Fedésterületen-kívül jelzést (OCI) lehet kisugározni a fedésen kívüli szektorba, amelyeket a vevő arra használhat fel, hogy biztosítsa a zászló jelzést bármikor, ha egy nem-kívánt útirány-vezetési jelet 2007/70/II. szám észlel. Ezt úgy lehet megválasztani, hogy egy olyan fedésterületen-kívül jelet sugároznak ebbe a körzetbe, amelynek a nem-kívánt útirány-vezetési jelnél nagyobb a jel nagysága. 8.3 Ha üzemeltetési szempontból szükséges az, hogy a kiválasztott MLS csatorna vételét az MLS-re közzétett fedésterületi szektorokon kívül hitelesítsék, akkor az a cél, hogy ez a hitelesítés a kapcsolódó DME azonosításából kerüljön levezetésre. Az MLS állapot információk nem állnak a légijármű rendelkezésére a közzétett MLS fedésterületi szektorokon kívül.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes